# ארמון וסטמינסטר

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ארמון וסטמינסטר מכיוון מערב
ארמון וסטמינסטר מהלונדון איי - בצדו השמאלי של המבנה נמצא מגדל ויקטוריה, ובצדו הימני - מגדל השעון ביג בן
ארמון וסטמינסטר בלילה
החזית הדרומית של אולם וסטמינסטר
הכתרת המלך ג'ורג' הרביעי באולם וסטמינסטר ב- 19 ביולי 1821

ארמון וסטמינסטר הוא ארמון על גדת נהר התמזה ברובע וסטמינסטר של העיר לונדון שבאנגליה. זהו מושב הפרלמנט הבריטי, המורכב מבית הנבחרים הבריטי ומבית הלורדים הבריטי.

## [עריכה] היסטוריה

הבניין העתיק ביותר שעדיין עומד על מכונו במיקום זה נבנה בשנת 1097. באזור זה של לונדון בנה המלך אדוארד ארמון מלכותי בשנת 1050, ומלכי אנגליה התגוררו בו עד שנת 1529. שריפה שפרצה בארמון וסטמינסטר בשנת 1529 גרמה להנרי השלישי לעבור לארמון וייטהול.

ב-20 בינואר 1265 נערך המושב הראשון של הפרלמנט הבריטי שזומן על ידי סימון דה מונפור, הרוזן מלסטר. בית הנבחרים הבריטי - המכונה "בית פשוטי העם" - "House of Commons" התמקם בקפלת סנט סטפן בארמון, ונשאר בארמון עד היום.

בשריפה שפרצה ב-16 באוקטובר 1834 עלו באש מרבית חלקי הארמון. עבודות השיקום נמשכו עד שנת 1870, וזהו הבניין העומד בימינו.

## [עריכה] ארמון וסטמינסטר כיום

ארמון וסטמינסטר נמצא לאורך גדת התמזה. דרומית לו נמצאים גני מגדל ויקטוריה ואזור מילבנק של לונדון, שם נמצאים משרדי חברי הפרלמנט בבית פורטקוליס.

בארמון וסטמינסטר כאלף חדרים, 100 גרמי מדרגות ומעל 3 קילומטר של מעברים. גובהו של מגדל השעון, המכונה ביג בן, מעל 106 מטרים והוא מגדל השעון הידוע בעולם. השם הוא שמו של הפעמון, אך הכינוי דבק במגדל כולו.

לבית הנבחרים הבריטי ולבית הלורדים אכסדראות נפרדות, ואכסדרה מרכזית (לובי) מקשרת בין שתי האכסדראות.

בדרום המבנה נמצא מגדל ויקטוריה שבו נמצא הארכיון של הפרלמנט. המגדל הוא הגבוה במבני הארמון.

אולם וסטמינסטר נבנה בין השנים 1097 - 1099 על ידי ויליאם רופוס והוא כיום החלק העתיק ביותר בארמון וסטמינסטר. כשנבנה האולם הוא היה הגדול באירופה - אורכו 73 מטרים ורוחבו 18 מטרים. בין השנים 1394 - 1398 נבנה מחדש גג הבניין, העשוי עץ, על פי הוראת המלך ריצ'רד השני. גג זה שרד עד ימינו. באולם זה ישב בית הלורדים - בית המשפט העליון של אנגליה עד שנת 1882.

לאחר השריפה הגדולה של הארמון בשנת 1834 נערכה בין אדריכלים תחרות תוכניות. התחרות גרמה למחלוקת גדולה באשר לסגנון הארמון - היו שרצו לבנות אותו בסגנון קלאסי, בעוד שאחרים העדיפו את הסגנון הגותי. בסופו של יום נבנה הארמון בסגנון הגותי האנגלי.

הארמון ומנזר וסטמינסטר הסמוך הוכרזו אתר מורשת עולמית על ידי אונסקו בשנת 1987.

## [עריכה] אירועים בארמון

ב-11 במאי 1812 נרצח ראש הממשלה הבריטי ספנסר פרסיבל בידי בנקאי פושט רגל באכסדרת בית הנבחרים.

בתקופת מלחמת העולם השנייה נשרף אולם בית הנבחרים הבריטי כולו, בשל הפצצות חיל האוויר הגרמני, הלופטוופה, ב-10 במאי 1941. עבודות השיקום של האולם הסתיימו ב-26 באוקטובר 1950. בתקופת השיקום ישב בית הנבחרים הבריטי באולם בית הלורדים, בעוד שבית הלורדים ישב באולם המלתחה המלכותי הסמוך לו.

ב-30 במרץ 1979 נהרג איירי נייב, מבכירי האופוזיציה באותה עת, מפיצוץ מכונית תופת בחניית הארמון.

## [עריכה] קישורים חיצוניים

מיזמי קרן ויקימדיה |  |
תמונות ומדיה בוויקישיתוף: ארמון וסטמינסטר

- ארמון וסטמינסטר

מקור: http://he.wikipedia.org../../../%D7%90/%D7%A8/%D7%9E/%D7%90%D7%A8%D7%9E%D7%95%D7%9F_%D7%95%D7%A1%D7%98%D7%9E%D7%99%D7%A0%D7%A1%D7%98%D7%A8.html

קטגוריות: לונדון | אתרי מורשת עולמית | לונדון: ארמונות מלכותיים | בריטניה: ארמונות מלכותיים | אנגליה | בריטניה | וסטמינסטר | הבליץ | הפרלמנט הבריטי

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Česky
- Dansk
- Deutsch
- Español
- Suomi
- Français
- Italiano
- 日本語
- Nederlands
- Norsk (bokmål)
- Polski
- Português
- Română
- Svenska
- 中文